08/2021 كتكون دازت 27 سنة كاملة على تفجيرات اطلس اسني، لي وقعات فمراكش ونفذوها ارهابيين جزائريين، وهي التفجيرات لي وقعات فمثل هاد اليوم سنة 1994. وانذاك كان الحسن الثاني اعلن ان الجزائر كتصدر لينا الارهاب وقرر فرض التأشيرة على الجزائريين، وطبعا هادشي عمرو يتسرط لجيراننا لي ختارو نفس اليوم باش يقطعو هوما علاقاتنا معاهم. ذكرى الحادث الارهابي ف 24 غشت من عام 1994 وقعات أول عملية إرهابية فالتراب المغربي، ملي ستهدفو مسلحون جزائريون فندق أطلس إسني بمدينة مراكش، وهو الحادث اللي دفع بالمغرب حينها إلى اتهام المخابرات الجزائرية بأنها مور الهجوم الإرهابي، وفرض تأشيرة على الجزائريين، وهو اللي ردات عليه الحكومة الجزائرية بإعلانها إغلاق الحدود البرية من طرف واحد بين البلدين، وهو الإغلاق اللي ما زال مستمر إلى اليوم. رسالة ام صدفة؟ طبعا الصدف مكاينينش فمثل هاد الامور، والاعتقاد بان الامر مجرد صدفة هو ضرب من الجنون لم يعتقده، حقاش اختيار نفس اليوم هو رسالة جزائرية للمغاربة، لعلها رسالة تخويف، لكن طبعا هادشي حاليا يقدر يخوف جيران اخرين للجزائر ماشي المغرب. 
فنهار ذكرى تفجيرات اسني فمراكش لي نفذوها ارهابيين جزائريين، جارتنا قطعات علاقاتها معانا. واش صدفة ولا ميساج ؟